
20. zasadnutie							Bod programu MZ č.: 4
MZ mesta Trnava							Materiál č.: 7
10. 2. 2026
Prenájom pozemku (parcela reg.,,C,, č. 10540/3 v k. ú. Trnava) spoločnosti BIOSAN Consult, s. r. o. za účelom výroby a skladovania kompostu
Návrh predkladá:							Návrh spracoval:
Majetková komisia MZ						Ing. Lucia Laurincová									Odbor majetkový
Spracované: 22. 1. 2026
Zodpovedá: JUDr. Jana Tomašovičová
Číslo spisu: 1999/2026

Návrh uznesenia
k Prenájmu pozemku (parcela reg.,,C,, č. 10540/3 v k. ú. Trnava) spoločnosti BIOSAN Consult, s. r. o. za účelom výroby a skladovania kompostu
Mestské zastupiteľstvo mesta Trnava po prerokovaní:
1. Rozhoduje
v súlade s § 3 ods. 5 písm. w) a § 4 ods. 1 písm. c) Zásad hospodárenia a nakladania s majetkom Mesta a s majetkom štátu, ktorý Mesto užíva v platnom znení o dočasnej prebytočnosti nehnuteľného majetku: pozemok parc. registra „C“ č. 10540/3, druh pozemku: ostatná plocha, o výmere 2814m2, zapísaného na LV č. 5000 z dôvodu verejnoprospešného cieľa, ktorému môže prebytočný majetok mesta slúžiť. V súlade s § 9aa ods. 2 písm. e) zákona č. 138/1991 Zb. o majetku obcí v znení neskorších predpisov a v zmysle § 7 ods. 2 písm. d) Zásad ide o nájom z dôvodu hodného osobitného zreteľa, o ktorom mestské zastupiteľstvo rozhoduje trojpätinovou väčšinou všetkých poslancov, pričom ide o nájom alebo výpožičku majetku mesta pri ktorom sa podporí všeobecne akceptovateľný verejnoprospešný účel, ktorý spočíva v komunitnom rozvoji (má pozitívny vplyv na zlepšenie životného prostredia i komunitné záhradkárstvo) a zároveň v zmysle § 7 ods. 2 písm. g) Zásad ide o nájom z dôvodu hodného osobitného zreteľa, o ktorom mestské zastupiteľstvo rozhoduje trojpätinovou väčšinou všetkých poslancov, pričom ide o nájom alebo výpožičku majetku mesta ak iná forma nájmu nehnuteľného majetku vzhľadom na okolnosti prípadu, najmä s prihliadnutím na polohu nehnuteľnosti, sa preukáže ako nevhodná, nakoľko ide o pozemok s nevyužívanou betónovou kójou v lokalite Kočišské.
2. Schvaľuje
[bookmark: _Hlk214621864]nájom pozemku parcela registra „C“ č. 10540/3, druh pozemku: ostatná plocha, o výmere 2814m2, zapísaného na LV č.5000, nachádzajúceho sa v k. ú. Trnava, lokalita Kočišské, okres Trnava, pre spoločnosť BIOSAN Consult, s. r. o., Gogoľova 18, 851 01 Bratislava – mestská časť Petržalka, IČO: 52427838, ako nájomcu za účelom výroby a skladovania kompostu, na dobu neurčitú za cenu stanovenú ZP a to vo výške 3660 eur/rok (pričom cena ZP bude spoločnosti refundovaná).
V súlade s § 9aa ods. 2 písm. e) zákona č. 138/1991 Zb. o majetku obcí v znení neskorších predpisov a v zmysle § 7 ods. 2 písm. d) Zásad ide o nájom z dôvodu hodného osobitného zreteľa, o ktorom mestské zastupiteľstvo rozhoduje trojpätinovou väčšinou všetkých poslancov, pričom ide o nájom alebo výpožičku majetku mesta pri ktorom sa podporí všeobecne akceptovateľný verejnoprospešný účel, ktorý spočíva v komunitnom rozvoji (má pozitívny vplyv na zlepšenie životného prostredia i komunitné záhradkárstvo) a zároveň v zmysle § 7 ods. 2 písm. g) Zásad ide o nájom z dôvodu hodného osobitného zreteľa, o ktorom mestské zastupiteľstvo rozhoduje trojpätinovou väčšinou všetkých poslancov, pričom ide o nájom alebo výpožičku majetku mesta ak iná forma nájmu nehnuteľného majetku vzhľadom na okolnosti prípadu, najmä s prihliadnutím na polohu nehnuteľnosti, sa preukáže ako nevhodná, nakoľko ide o pozemok s nevyužívanou betónovou kójou v lokalite Kočišské.
3. Ukladá
Mestskému úradu v Trnave
Odboru majetkovému:
a) zabezpečiť podklady pre vypracovanie nájomnej zmluvy k pozemku
Termín: 10.3.2026
Odboru právnemu:
b) pripraviť nájomnú zmluvu v zmysle bodu 2 uznesenia a predložiť druhej zmluvnej strane na podpis.
Termín: do 60 dní od doručenia podkladov z OM

Dôvodová správa
[bookmark: _Hlk209092151][bookmark: _Hlk209092178]MsÚ v Trnave obdržal žiadosť od spoločnosti BIOSAN Consult, s. r. o., o prenájom pozemku vo vlastníctve mesta Trnava na par.reg.,,C,, č.10540/3, ostatná plocha vo výmere 2814 m2, v k. ú. Trnava, v lokalite Kočišské, pozemok je zapísaný na LV 5000. 
Spoločnosť má záujem na uvedenej ploche vyrábať a skladovať kompost. 
[bookmark: _Hlk213847245]Stanovisko OÚRaK: Odbor územného rozvoja a koncepcií odporúča súhlasiť s prenájmom parcely číslo 10540/3, k. ú. Trnava, lokalita Kočišské, pre firmu BIOSAN Consult, s.r.o. za účelom výroby a skladovania kompostu. V súčasnosti sa na danom pozemku nachádza nevyužívaná vybudovaná silážna jama s betónovým krytom a betónovým valom v tvare ,,U,,. Silážna jama sa nachádza v tesnej blízkosti PD Kočišské a dopravne je napojená jestvujúcou cestou s asfaltovým povrchom. Nachádza sa mimo obytnej zóny a mimo navrhovaného západného prepojenia I/61 – II/504.
Stanovisko OIV: Súhlasíme s prenájmom, parcela nie je v dotyku s našimi akciami.
[bookmark: _Hlk209093039]MK MZ Mesta Trnava dňa 30.9.2025 odporučila súhlasiť so schválením prenájmu pozemku parcela registra „C“ č. 10540/3, ostatná plocha vo výmere 2814m2, v k. ú. Trnava, zapísaný na LV č. 5000, za účelom výroby a skladovania kompostu, na dobu neurčitú za odplatu stanovenú ZP, pre spoločnosť BIOSAN Consult, s. r. o., Gogoľova 18, 851 01 Bratislava, IČO 52427838 z dôvodu hodného osobitého zreteľa podľa Zásad hospodárenia a nakladania s majetkom Mesta Trnava a s majetkom štátu, ktorý Mesto užíva podľa: 
· §7 bod 2 d) nájom alebo výpožička majetku pri ktorom sa podporí všeobecne akceptovateľný verejnoprospešný účel (ktorý spočíva v komunitnom rozvoji - má pozitívny vplyv na zlepšenie životného prostredia i komunitné záhradkárstvo)
· §7 bod 2 g) ak iná forma nehnuteľného majetku vzhľadom na okolnosti prípadu, najmä s prihliadnutím na polohu nehnuteľnosti sa ukáže ako nevhodná (nakoľko ide o pozemok s nevyužívanou betónovou kójou v lokalite Kočišské).
Dňa 12.11.2025 bol na MsÚ v Trnave doručený Znalecký posudok č.300/2025 od znalca Ing. Tomáša Nádaského ev.č.915546. Výška odplaty (nájomného na pozemok) bola stanovená na 3660 eur/rok, pričom cena za ZP má byť spoločnosti BIOSAN Consult, s. r. o. refundovaná. 
MK MZ sa dňa 18.11.2025 zaoberala informáciou o výške nájomného určenej ZP a rozhodla sa odložiť túto tému na najbližšie rokovanie MK.
[bookmark: _Hlk207796816]MK MZ sa dňa 20.1.2026 zaoberala informáciou o výške nájomného určenej ZP - odplata vo výške 3660 eur/rok stanovená ZP č.300/2025 pre spoločnosť BIOSAN Consult, s. r. o., Gogoľova 18, 851 01 Bratislava, IČO 52427838 z dôvodu hodného osobitého zreteľa podľa Zásad hospodárenia a nakladania s majetkom Mesta Trnava a s majetkom štátu. 
Majetková komisia odporúča Mestskému zastupiteľstvu Mesta Trnava súhlasiť a schváliť uzatvorenie nájomnej zmluvy so spoločnosťou BIOSAN Consult, s. r. o.
Zámer nakladania s majetkom mesta bol zverejnený od 23. 1. 2026 do 10. 2. 2025.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.


Prílohy: 
Obrázok č.1 – Betónová kója
[image: betónová kója]
Obrázok 1 – Betónová kója nachádzajúca sa na pozemku


Obrázok č.2 – lokalita Kočišské so zvýrazneným pozemkom, ktorý spoločnosť žiada do prenájmu
[image: snímka lokality Kočišské s vyznačeným pozemkom ktorý žiada spoločnosť BIOSAN Consult, s.r.o. do nájmu]
Obrázok 2 - Pohľad na lokalitu Kočišské a vyznačená parcela ktorú žiada spoločnosť BIOSAN Consult s. r. o. do nájmu od Mesta Trnava

